Publication: Magyar Közlöny
Issue: MK-2000-129 (Year: 2000, Number: 129)
Era: 1990-2004
Section: végelszámolásról szóló 1991. évi IL. törvény (a továbbiakban: Cstv.) 38. §-ának (5) bekezdése helyébe a következő
Paragraph Index: 1037

(2) A Cstv. a következő 49/D. §-sal egészül ki „49/D. § (1) A felszámoló a zálogtárgy, illetve óvadékul szolgáló vagyontárgy értékesítése során befolyt és az értékesítés költségeivel csökkentett vételár 50%-át kizárólag az értékesített zálogtárgyat terhelő zálogjoggal (óvadékul szolgáló vagyontárggyal) biztosított követelések kielégítésére fordítja a biztosított követelés erejéig — több jogosult esetén a Ptk. 256. § (1) bekezdésében meghatározott sorrend figyelembevételével —, ha a zálogjog (óvadék) a felszámolási eljárás megindításának időpontja előtt legalább egy évvel keletkezett, és az erre irányuló szerződés tekintetében egyébként a fedezet elvonásának rosszhiszeműségét, illetve ingyenességét a Ptk. 203. §-a (2) bekezdése szerint vélelmezni nem kell.

Source: https://magyarkozlony.hu/hivatalos-lapok/b44d917afe2b21526a228c45a222e431bac29ab6/dokumentumok/446795ab2d0a375f26a6817d614ee0a56a1bec7e/letoltes